P6_TA(2006)0323
Mavretanija
Resolucija Evropskega parlamenta o Mavretaniji
Evropski parlament,
—ob upoštevanju Sporazuma o partnerstvu med članicami skupine afriških, karibskih in pacifiških držav
na eni strani in Evropsko skupnostjo in njenimi državami članicami na drugi strani, podpisanega 23. juni-
ja 2000 v Cotonouju (v nadaljevanju „Sporazum iz Cotonouja“) ter zlasti člena 96 Sporazuma,
—ob upoštevanju resolucije Skupne parlamentarne skupščine AKP-EU o položaju v zahodni Afriki, sprejete
v Edinburgu (Združeno kraljestvo) 24. novembra 2005 (1),
—ob upoštevanju 24 obveznosti, ki jih je Islamska republika Mavretanija sprejela na podlagi člena 96
Sporazuma iz Cotonouja (Bruselj, 30. novembra 2005),
—ob upoštevanju poročila informativne in študijske misije Skupne parlamentarne skupščine AKP-EU v
Mavretaniji od 23. do 27. februarja 2006,
—ob upoštevanju poročila delovne skupine delegacije Evropskega parlamenta za odnose z državami
Magreba in z Zvezo arabskega Magreba (vključno z Libijo), ki je bila v Mavretaniji od 3. do 5. maja2006,
—ob upoštevanju sklepa sveta za mir in varnost Afriške unije z dne 21. junija 2006,
—ob upoštevanju izjave predsedstva v imenu Evropske unije o referendumu, ki se je odvijal v Mavretaniji
28. junija 2006,
—ob upoštevanju člena 115(5) svojega Poslovnika,
A. ker je bil nekdanji predsednik Ould Taja 3. avgusta 2005 strmoglavljen brez prelivanja krvi,B. ker je Vojaški svet za pravico in demokracijo potrdil svojo pripravljenost narediti konec totalitarni praksi
nekdanjega sistema in ker se je obvezal, da bo v Mavretaniji vzpostavil demokracijo,
C. ker so politične stranke in civilna družba dosegle soglasje za podporo procesu, ki je v teku,
D. ker je bila ustanovljena neodvisna državna volilna komisija in je bil sprejet časovni razpored volitev za
izvedbo ustavnega referenduma ter parlamentarnih, občinskih in predsedniških volitev,
E. ker je prehodna vlada doslej uresničevala obveznosti, ki zadevajo časovni razpored volitev, zlasti izvedbo
popisa prebivalstva za potrebe volitev, dokončanega 30. aprila 2006,
F. ker je volilna udeležba na referendumu dne 25. junija 2006 dosegla 76,36 % in ker je 96,96 % volivcev
glasovalo za ustavne spremembe,
G. ker pa velik del prebivalstva Mavretanije ni mogel dokazati svoje identitete za pridobitev glasovnice (v
skladu z zakonom o volitvah, ki zahteva rojstni list staršev in starih staršev),13.12.2006 C 303 E/876 Uradni list Evropske unije
Četrtek, 6. julij 2006SL
(1) UL C 136, 9.6.2006, str. 26.
H. ker veliko število državljanov ni moglo pridobiti dokumentov o državljanstvu in zato dne 25. junija
2006ni moglo glasovati, ob upoštevanju materialnih pogojev in zelo kratkega roka za organizacijo
volitev,
I. ker je odprava cenzure medijev preverjena v praksi,
J. ker se je črpanje nafte pričelo aprila 2006 in je bil v začetku junija 2006 dosežen nov naftni sporazum
med prehodno vlado Mavretanije in avstralskim podjetjem Woodside,
K. ker se je prehodna oblast obvezala, da se bo borila proti korupciji in bo pristopila k mednarodnim
konvencijam na tem področju,
L. ker se velik del tokov preseljevanja v Evropsko unijo začne na obalah Mavretanije,
M. ker sporazum o ribolovu, ki povezuje Evropsko unijo z Mavretanijo, poteče 31. julija 2006,
1. izraža zadovoljstvo nad dejstvom, da se je prehodna oblast v Mavretaniji obvezala k vzpostavitvi demo-
kracije, spodbuja prehodno oblast, naj pri izvajanju demokratičnega procesa dosledno spoštuje sprejete
obveznosti, ter poudarja, da bo do zaključka pozorno spremljal, kako se proces odvija;
2. izraža zadovoljstvo nad dobro izvedbo referenduma 25. junija 2006, ki so ga prisotni mednarodni
opazovalci pozitivno ocenili, ter poudarja, da množično glasovanje Mavretancev za novo ustavo predstavlja
odločilni korak v procesu prehoda v demokracijo in izraža odločenost prebivalstva, da izgradi resničnodemokracijo in pravno državo;
3. vztraja, da je treba vsem Mavretancem omogočiti, da pridobijo dokumente, s katerimi se bodo lahko
udeležili prihodnjih volitev;
4. priporoča uporabo vseh razpoložljivih sredstev, da bi Mavretanci v tujini na bodočih volitvah lahko
volili;
5. izraža veselje nad dejstvom, da dejavne moči v državi, politične stranke in civilna družba verjamejo v
iskrenost akterjev v procesu prehoda v demokracijo;
6. pozdravlja dejstvo, da so določeni datumi za izvedbo ustavnega referenduma ter parlamentarnih, občin-
skih in predsedniških volitev, ter poziva oblast, naj se časovnega razporeda drži;
7. pozdravlja ustanovitev neodvisne državne volilne komisije, ki ima za nalogo izvesti popis prebivalstva
za potrebe volitev in organizirati bodoče volitve;
8. poziva Vojaški svet za pravico in demokracijo, prehodno vlado in neodvisno državno volilno komisijo,
naj se med referendumom in datumi drugih volitev odločijo in dopolnijo popis prebivalstva in delitevglasovnic, da bodo zapolnili vrzel med popisom iz leta 1995 in sedanjim volilnim seznamom, pri čemer naj
v primeru beguncev, ki so se vrnili, za izkaz identitete sprejmejo tudi pričanja, in pri tem pozdravlja odpr-
tost, ki jo je pokazal predsednik neodvisne državne volilne komisije 30. maja 2005 v Bruslju;
9. se je seznanil z ustanovitvijo številnih političnih strank po 3. avgustu 2005 in ugotavlja trend, da se
stranke združujejo v koalicije, in tudi spodbuja pripravo volilnih platform, ki bodo nosile konkretne predloge
za izboljšanje gospodarskega in socialnega položaja v državi;
10. priporoča, naj se politične stranke financirajo na osnovi zastopanosti na občinskih volitvah, saj lahko
proporcionalni sistem bolje prikaže raznolikosti v državi, ter predlaga, naj se del tega financiranja dodeli v
obliki materialne pomoči, ki bo političnim strankam omogočila dobre pogoje za sodelovanje v volilni
kampanji;13.12.2006 C 303 E/877 Uradni list Evropske unije
Četrtek, 6. julij 2006SL
11. pozdravlja načelno stališče prehodne oblasti, da se beguncem dovoli povratek, vendar z zaskrbljenostjo
opaža, da se iz dveh razlogov v praksi ta pravica le malokrat uveljavlja: zaradi skromnosti finan čnih sredstev
in ker veliko število zainteresiranih ne more dokazati mavretanskega državljanstva;
12. zato poziva prehodno oblast, naj resno razmisli o možnosti, da bi za Mavretance v tujini ob parlamen-
tarnih in predsedniških volitvah odprla volišča na veleposlaništvih ter v begunskih taboriščih v Maliju in vSenegalu;
13. se je seznanil z odločitvijo, da se 20 % mest za kandidature rezervira za ženske, in priznava, da je ta
odločitev napredek v primerjavi s predhodnim stanjem, vendar se boji, da to pravilo v praksi ne bo učinko-vito, če bodo stranke kandidirale ženske v volilna okrožja, ki so že vnaprej izgubljena, oziroma na taka
mesta na seznamih kandidatov, na katera ne bodo voljene;
14. Komisijo poziva, naj sprejme odločitev, da se v Mavretanijo pošlje Misija Evropske unije za spremljanje
volitev;
15. pozdravlja v praksi preverjeno odpravo cenzure medijev;16. pozdravlja svobodo govora predstavnikov političnih strank in civilne družbe v Mavretaniji, ki je
znanilec žive in dinamične demokracije;
17. poziva Vojaški svet za pravico in demokracijo ter prehodno vlado, katerima priznava dejstvo, da ne
moreta odpraviti vseh težav iz preteklosti, naj se z odločnimi dejanji lotita vprašanja humanitarnega deficita,beguncev in posledic suženjstva kot tudi nekaznovanosti gospodarskih kaznivih dejanj;
18. pozdravlja dejstvo, da so se člani Vojaškega sveta za pravico in demokracijo obvezali, da na prihodnjih
volitvah ne bodo kandidirali;
19. poziva mavretanske organe oblasti, sedanje in bodoče, naj se lotijo vprašanja neenakosti pri delitvi
bogastva ter naj v Mavretaniji uvedejo minimalno socialno pravičnost;
20. pozdravlja zaključek posvetovanj na podlagi novega člena 96 Sporazuma iz Cotonouja in ponovnega
polnega sodelovanja med Evropsko unijo in Islamsko republiko Mavretanijo ter dejstvo, da s tem Islamskarepublika Mavretanija ne bo kaznovana zaradi dogodkov 3. avgusta 2005;
21. mavretanske organe oblasti poziva, naj nove naftne vire namenijo za izpolnjevanje potreb prebivalstva,
posebej s področja zdravstva in izobraževanja;
22. pozdravlja dejstvo, da se je prehodna oblast obvezala, da bo uporabljala načela pobude za preglednost
v ekstraktivnih industrijah;
23. pozdravlja obvezo, ki jo je sprejela prehodna vlada, da se bo borila proti korupciji in da bo ratificirala
mednarodne konvencije s tega področja;
24. pozdravlja pripravljenost mavretanskih organov oblasti za sodelovanje v boju proti nezakonitemu
priseljevanju, na osnovi katere je bilo mogoče skleniti pomembne sporazume med Evropsko unijo inMavretanijo, med drugim projekt Atlantis, ki ga sofinancira Komisija in ki med državami Evropske unije in
Mavretanijo vzpostavlja sodelovanje pri nadzoru mavretanske obale s pomočjo mešanih špansko-mavretan-
skih patrulj;
25. Komisijo in mavretanske organe oblasti poziva, naj pravočasno zaključijo pogajanja o sporazumu o
ribolovu, naj vzpostavijo ustrezno politiko, ki bo ščitila ribolovne vire, ter naj zaščitijo morsko in kopensko
biotsko raznovrstnost na področju Banc d'Arguin, ki je blizu črpališč;
26. naroči svojemu predsedniku, naj to resolucijo posreduje Svetu, Komisiji, Vojaškemu svetu za pravico in
demokracijo, prehodni vladi Islamske republike Mavretanije ter Skupni parlamentarni skupščini AKP-EU inpanafriškemu parlamentu.13.12.2006 C 303 E/878 Uradni list Evropske unije
Četrtek, 6. julij 2006SL